उन्होंने आगे कहा कि "छत्तीसगढ़ की भाजपा सरकार देश की ऐसी पहली सरकार है, जो अपने कामों का लेखा-जोखा लेकर जनता के पास जाती है. इसीलिए भाजपा आज छत्तीसगढ़ की जनता के सबसे करीब है. पिछले 60 सालों में कांग्रेस ने जितने मकान गरीबों को दिए हैं, उससे कई गुना ज्यादा मकान प्रधानमंत्री आवास योजना के तहत भाजपा सरकार गरीबों को प्रदान कर रही है. सिर्फ गरियाबंद जिले में ही 32380 प्रधानमंत्री आवास आवंटित किए गए हैं." उन्होंने कहा कि गरियाबंद जिले में 106435 लोगों को आबादी पट्टा वितरित किया जा रहा है.